7. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ ΤΟΥ Ε.Ο.Τ. Αριθ. 64718 της 19 Οκτ./9 Νοεμ. 1966 (ΦΕΚ Β΄ 657) Περί ασκήσεως του επαγγέλματος του διερμηνέως. Έχοντες υπ’ όψει: 1)Τας διατάξεις του Α.Ν. 1565/1950 ως εκυρώθη δια του Νόμ. 1624/1951 «περί Ε.Ο.Τ.» και τροποποιηθείς ισχύει. 2)Τας διατάξεις των άρθρ.4 και 8 του Νόμ. 1561/1931 «περί ξεναγών», αποφασίζομεν: 1.Οι διερμηνείς προσερχόμενοι εις σταθμούς επιβιβάσεως και αποβιβάσεως ταξειδιωτών, λιμένας, αερολιμένας και λοιπούς τόπους και κέντρα προς άσκησιν του επαγγέλματός των, οφείλουσιν να εμφανίζωνται πρώτον και να επιδεικνύωσι την ταυτότητα αυτών εις τα αρμόδια αστυνομικά ή λιμενικά όργανα ή άλλας αρχάς, να παραμένωσι δε εις τας υπ’ αυτών υποδεικνυομένας θέσεις, φέροντες το διακριτικόν του επαγγέλματός των, σήμα όπερ υποχρεούνται να φέρωσι καθ’ όλην την διάρκειαν της ασκήσεως του επαγγέλματός των. 2.Διερμηνεύς ενεργών δια λογαριασμόν Γραφείου Ταξειδίων ή Τουρισμού ή άλλης νομίμως λειτουργούσης επιχειρήσεως οφείλει να καταθέτη εις τα αρμόδια όργανα ή αρχάς, σχετικήν έγγραφον δήλωσιν του εντολέως του. Εάν η εντολή χορηγήται βάσει υφισταμένης συμβάσεως συνεργασίας, αντίγραφον ταύτης ή δήλωσις υπογεγραμμένη παρ’ αμφοτέρων, δέον να υποβάληται εις την αρμόδιαν Δ/νσιν του Ε.Ο.Τ. 3.Η άσκησις του επαγγέλματος του διερμηνέως δέον να πραγματοποιήται μετά της προσηκούσης σοβαρότητος και αξιοπρεπείας. Περί πάσης οιασδήποτε αναρμόστου εμφανίσεως ή συμπεριφοράς διερμηνέως δέον να συντάσσηται υπό των αρμοδίων οργάνων έκθεσις, αντίγραφον δε ταύτης να υποβάληται εις την αρμοδίαν Δ/νσιν του Ε.Ο.Τ. προς επιβολήν των νομίμων κυρώσεων και ως στοιχείον προς σύνταξιν του δελτίου ποιότητος του διερμηνέως δια την ανανέωσιν ή μη της αδείας ασκήσεως επαγγέλματος. 4.Απαγορεύεται εις τους διερμηνείς ή εις υπαλλήλους Τουριστικών Γραφείων ή Εταιρειών ή εις οιονδήποτε υπάλληλον ετέρας επιχειρήσεως και εις ιδιώτας, να πωλούν εισιτήρια εις αλλοδαπούς ή ημεδαπούς, διαφόρων εκδηλώσεων ή την αποστολήν τούτων, εις ωρισμένον Γραφείον ή επιχείρησιν, εις τας οδούς, πλατείας, αερολιμένας, αποβάθρας λιμένων και σιδηροδρομικούς σταθμούς. Η πώλησις εισιτηρίων ή η ενέργεια ετέρου έργου θα πραγματοποιήται υπό των εχόντων νόμιμον προς τούτο άδειαν και εντός των Γραφείων των. Σελ. 88,02(β) Τεύχος 737-Σελ. 4 Πάσα παραβίασις συνεπάγεται και την αφαίρεσιν της αδείας του διερμηνέως, συμφώνως τω άρθρ.11 παρ.3 του Α.Ν. 864/1937. 5.Δια την ανανέωσιν της αδείας ασκήσεως επαγγέλματος διερμηνέως, απαραίτητον στοιχείον αποτελεί η περί εκάστου εξ αυτών έκθεσις της Δ/νσεως της Τουριστικής Αστυνομίας. Δημοσιευθήτω δια της Εφημερίδος της Κυβερνήσεως. 